ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ` ԳԻՏԵԼԻՔԻ ԵՎ ԴՊՐՈՒԹՅԱՆ ՕՐՎԱ ԱՌԹԻՎ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Սիրելի՛ դպրոցականներ, ուսանողներ, մանկավարժներ, կրթության ոլորտի ներկայացուցիչներ և ծնողներ, ընդունեք իմ ջերմ շնորհավորանքները Սեպտեմբերի 1-ի` նոր ուսումնական տարվա մեկնարկի, Գիտելիքի և դպրության օրվա առթիվ:

Այսօր հանրապետության բոլոր կրթօջախներում հնչում է առաջին զանգը՝ ազդարարելով մուտքը գիտելիքի անեզր աշխարհ: Գիտելիքն է բոլոր ժամանակների անգնահատելի արժեքը։ Միայն սովորելով, գիտելիքների լուրջ պաշար ձեռք բերելով է հնարավոր հաղթահարել արդի բոլոր մարտահրավերները:

Սիրով շնորհավորում եմ Արտաշատ համայնքի դպրոցների, նախադպրոցական, մշակութային հաստատությունների և մյուս կրթօջախների սաներին ու աշխատակիցներին, մաղթում հաջողություններ ուսումնական բարդ ու հաճելի գործընթացում: Վստահեցնում եմ, որ կրթական հաստատությունների հոգսերն ու խնդիրները շարունակելու են իմ ամենօրյա ուշադրության ու հոգածության կենտրոնում լինել:

Առանձնահատուկ շնորհավորում եմ առաջին անգամ դպրոց ոտք դնող սաներին և մաղթում. որ ուսումնառության տարիները նրանց համար լինեն աշխարհաճանաչման և գիտելիքներով հարստանալու, լուսավոր ու ջերմ հիշողություններով լեցուն տարիներ:

Սիրելի՛ մանկավարժներ, կրթության ոլորտի նվիրյալներ, ձեզ անսպառ ուժ ու եռանդ եմ մաղթում ձեր դժվարին աշխատանքում, դուք եք, որ ձեր սաներին օգնում եք յուրացնելու գիտելիքներ, սերմանում նրանց հոգիներում սեր՝ բարու ու գեղեցիկի, հայրենիքի ու հայրենի հողի հանդեպ։

Շնորհավորում եմ նաև բարձրագույն և միջին մասնագիտական ուսումնական հաստատություններ ընդունված բոլոր ուսանողներին, լավ սովորեք, որակյալ մասնագետներ ու պիտանի քաղաքացիներ դարձեք մեր պետության համար:

Մեկ անգամ ևս շնորհավորելով այս կարևոր օրվա առթիվ՝ հաջողություններով լի ուսումնական տարի և բարի երթ եմ մաղթում բոլորին: